**1. melléklet:**

**A túlélőgyakorlat keretmeséje**

Július huszadika van, délelőtt tizenegy óra. A csapat éppen túl van egy kényszerleszálláson, valahol Mongólia területén, egy sivatagban. A kétmotoros személyszállító gépnek csak a váza maradt meg. A csoport tagjai valamennyien épségben túlélték a kényszerleszállást. Senki nem sérült meg!

A pilóta a baleset előtt pár perccel még kommunikált a földi irányítással. Elmondta, hogy 110 km-re vagytok a legközelebbi lakott településtől, északkeleti irányban. A terület, ahol földet értetek, köves síkság, a látóhatárt homokdűnék szabdalják, egyébként kihalt.

A hőmérséklet a nap folyamán elérheti a 42 fokot. Éjjel dermesztő hideg van. Könnyű, nyári öltözékben vagytok: rövid ujjú ing, nadrág, zokni, utcai cipő. Mindenkinél van zsebkendő. Van nálatok százezer forint, két csomag cigaretta és egy golyóstoll. A gép kigyulladása előtt sikerült kimenteni 15 különböző tárgyat. Most már ezek segítségével kell végiggondolni a túlélés esélyeit, amelynek egyetlen lehetősége: kibírni, amíg a mentőcsapat rátok nem talál.